Марин Георгиев
Дъждът когато превали

chitanka.info

Додето беше тихо, светло,

протътна пролетната вис.

И заваля. Валя. Валя. И ето —

пак грейна небосвода чист.

Дъга за миг града обхвана,

прегърна го открай докрай,

и въздухът по-нежен стана,

по-нежно — слънцето на май.

Тук-там прехвръкват пеперуди,

жужат натегнали пчели,

и сякаш пак градът се буди

дъждът когато превали.

Заскърцаха врати, прозорци,

дъгата бавно избеля,

и се издигнаха нагоре

стотици детски хвърчила.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.